Document ID: /fineweb-2-swissfilter-quality_10-filterrobots/filtered/02676.jsonl.gz/9

Suspecții în cazul jafului armat al magazinului de bijuterii din
Cazul familiei din Montreux care s-a sinucis a fost rezolvat după un an de investigații
În urmă cu un an, pe 24 martie 2022 cinci membrii ai unei familii franceze, care locuiau în Montreux, Elveția s-au aruncat de la etajul șapte al blocului în care locuiau. Anchetatorii susțin faptul că gestul lor a fost planificat și poate avea legatură cu anumite teorii ale conspirației
Cei cinci membrii ai familiei, mama, tatăl, fiica în vârstă de opt ani, fiul de 15 ani și sora geamănă a mamei s-au aruncat de la balcon, iar singurul care a supraviețuit este tânărul de 15 ani. Băiatul a fost în comă și a suferit răni grave iar în prezent nu își mai amintește nimic despre incident.
Potrivit anchetatorilor, familia care locuia în Elveția de doar doi ani era destul de retrasă. Cei doi copii erau educați in sistem home-schooling, nu aveau prieteni și doar sora geamănă a mamei mergea la lucru, fiind singura care avea contact cu exteriorul casei.
În urma perchezițiilor făcute în locuința familiei, oamenii legii au găsit foarte multe alimente, medicamente și produse de îngrijire personală, semn că familia ieșea rar din casa.
După mai multe investigații, oamenii legii au constatat faptul că actul a fost pregătit și chiar repetat inainte de a il indeplini. Potrivit unui comunicat oficial al Parchetului cantonal Vaud, familia din Montreux vedea moartea ca pe “o plecare către o lume mai bună”.
În ziua în care s-au sinucis, doi polițiștii veniseră să discute cu tatăl celor doi tineri despre educația la domiciliu a acestora. Sosirea polițiștilor a declanșat cel mai probabil dorința familiei de a pleca din această lume iar câteva minute mai târziu zaceau intanisi pe caldaram.
Conform autopsiilor, aceștia nu consumaseră droguri și nici nu a existat o luptă înainte de sinucidere. Autoritățile elvețiene susțin că familia era afectată de pandemia de COVID și de izbucnirea războiului din Ucraina iar mama copiilor și sora ei credeau în teorii ale conspirației.
Anchetatorii au solicitat confidențialitate în ceea ce privește identitatea tânărului care a supraviețuit.
foto: yahoo actualites